CELEX: 62011TN0528
Language: el
Date: 2011-10-06 00:00:00
Title: Υπόθεση T-528/11: Προσφυγή της 6ης Οκτωβρίου 2011 — Aloe Vera of America κατά ΓΕΕΑ — Diviril (FOREVER)

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/18
            
         Προσφυγή της 6ης Οκτωβρίου 2011 — Aloe Vera of America κατά ΓΕΕΑ — Diviril (FOREVER)
   (Υπόθεση T-528/11)
   2011/C 362/27
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Aloe Vera of America, Inc. (Ντάλας, Ηνωμένες Πολιτείες) (εκπρόσωποι: R. Niebel και F. Kerl, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Diviril-Distribuidora de Viveres do Ribatejo, Lda (Alenquer, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 8ης Αυγούστου 2011 στην υπόθεση R 742/2010-4· και
            
         
               —
            
            
               να καταδικάσει το καθού, καθώς και τον αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «FOREVER», για προϊόντα των κλάσεων 3, 5, 30, 31 και 32 — Καταχωρισμένο κοινοτικό σήμα υπ’ αριθ. 5617089
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο στην Πορτογαλία υπ’ αριθ. 297697 εικονιστικό σήμα «4 EVER», για προϊόντα της κλάσεως 32
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού του 207/2009 Συμβουλίου, καθόσον το τμήμα προσφυγών: (i) εκτίμησε εσφαλμένα τα αποδεικτικά στοιχεία όσον αφορά τη χρήση, τα οποία προσκόμισε ο αντίδικος ενώπιον του τμήματος προσφυγών· (ii) δεν προσδιόρισε ορθώς τις ηχητικές διαφορές μεταξύ των επίμαχων σημάτων· (iii) δεν προσδιόρισε ορθώς τις εννοιολογικές διαφορές μεταξύ των συγκρουόμενων σημάτων· και (iv) δεν προσδιόρισε ορθώς τις οπτικές διαφορές μεταξύ των επίμαχων σημάτων.